[{"text_idx": "#000002", "text": "Lauri Kadalipp inkorporeerib oma muusikasse mo\u0303jusid u\u0308sna mitmest jazziajaloo aastaku\u0308mnest. Kindlasti alates varajasest fusion-jazzist ja jazz-rockist, kuid ka kaasajast (see avaldub vast enim lugude meetrikas ja trummari ma\u0308ngulaadis). Ba\u0308ndiliidri tuumakas, samas sa\u0308rtsaka atakiga tenorsaksofon (mis esitab ka lu\u0308hikese soololoo ja ko\u0303lab u\u0308he pala va\u0308ltel mitmerealisena salvestatud u\u0308hemehe-saksofoniansamblis) ning Allan Ja\u0308rve trompet ma\u0308ngivad nii dialoogis kui ka sageli unisoonis. Unisooni kasutamine on jazzis pika ajalooga, sage ja to\u0303hus vo\u0303te \u2013 pillita\u0308mbrite ja individuaalse fraseerimise erinevuste kiuste (vo\u0303i pigem just selle pa\u0308rast) loob sama meloodialiini kollektiivne ma\u0308ngimine erilise u\u0308lendava u\u0308htsustunde. U\u0308htsus iseloomustab ka ko\u0303igi Lauri Kadalipp Social Jazzi nelja noore muusiku koosma\u0308ngu."}, {"text_idx": "#000003", "text": "Mulle meeldib, et selle plaadi muusika ja musitseerimislaad on (lo\u0303viosas) tuntavalt otsekohene, kehaline, ko\u0303rgel energeetilisel levelil. Ei mingit ECM-ilikku \u201cpu\u0308ha udu\u201d, hinge kinni hoidmist ja kikivarvul hiilimist. Balanss gruuvi, jazzi fu\u0308u\u0308silise energia ja intellektuaalselt stimuleerivate elementide vahel tundub ta\u0308pselt o\u0303ige. Ehk siis albumi pealkirja laenates \u2013 feels just right!"}, {"text_idx": "#000005", "text": "Vox Clamantis. \u201cMusic by Henrik \u00d8degaard\u201d"}]